qundao/data-zh-poetry huggingface dataset:
西江月·赴胡公斋
作者：马钰
朝代：金
体裁：词

我会调和美鳝，自然入口甘甜。不须酱醋与椒盐。一遍香如一遍。满满将来不浅，那人吃了重添。虚心实腹固根元。饱后云游仙院。
西江月·长安运同惠道袍
作者：马钰
朝代：金

昨日道袍破敝。今朝便著新衣。有人问我这因依。且显同知厚惠。又恐著他华丽。弃之更不生疑。道家蓑笠最相宜。贫后安眠稳睡。
西江月·长安运同惠道袍
作者：马钰
朝代：金
体裁：词

昨日道袍破敝，今朝便著新衣。有人问我这因依。且显同知厚惠。又恐著他华丽，弃之更不生疑。道家蓑笠最相宜。贫后安眠稳睡。
解佩令
作者：马钰
朝代：金
体裁：词

摧强挫锐，常搜己过。处真常、毋劳打坐。每向人前，须做小、无心做大。坎离中、虎眠龙卧。不憎不爱，无人无我。又何愁、非灾横祸。自在逍遥，与云朋、霞友唱和。占清闲，自家几个。
解佩令·和古韵
作者：马钰
朝代：金

山侗猛省，因师法旨。觉从前、不是不是。剔正根源，要日月、壶中并至。透玄关、应希夷理。龙吟虎啸，能行能止。剖昏迷、慧刀锋利。炼就神丹，金盘托、聊充微礼。献风仙、博本师喜。
解佩令·和古韵
作者：马钰
朝代：金
体裁：词

山侗猛省，因师法旨。觉从前、不是不是。剔正根源，要日月、壶中并至。透玄关、应希夷理。龙吟虎啸，能行能止。剖昏迷、慧刀锋利。鍊就神丹，金盘托、聊充微礼。献风仙、博本师喜。
解冤结
作者：马钰
朝代：金
体裁：词

凤仙符水。陆公药饵。两处住，一山一市。遣钰居廛敢相违，便当离此。怀真一、难为有二。予非秀士。道通奥旨。认根源，伏降心意。缚马擒猜觉狂游，喝声便止。休相侮、假身是寄。
调笑令
作者：马钰
朝代：金
体裁：词

山峭。彩霞照。一颗神珠常吐耀。无穷瑞气长笼罩。更有祥烟袅袅。三清专遣青童诏。报道无为功要。
调笑令·和师韵赠张马二公
作者：马钰
朝代：金
体裁：词

调笑。论微妙。月内银蟾端千跳。中宵日里金鸡叫。坎虎离龙围绕。忽然撞著姹婴召。共守丹炉了了。
贺圣朝
作者：马钰
朝代：金
体裁：词

衣装纸袄并麻布。固亘初元素。风前月下抚心琴，并无些尘虑。□□云朋霞友常相聚。看飞乌走兔。玉中养就紫金丹，这些儿谁悟。
贺圣朝·二首赠王司公
作者：马钰
朝代：金

祥烟瑞气常敷布。便觉心归素。世人为处我无为，更无思无虑。绛房姹女婴儿聚。慧目看乌兔。斡旋离坎两交宫。这些儿谁悟。
贺圣朝·二首赠王司公
作者：马钰
朝代：金
体裁：词

祥烟瑞气常敷布。便觉心归素。世人为处我无为，更无思无虑。绛房姹女婴儿聚。慧目看乌兔。斡旋离坎两交宫，这些儿谁悟。
超彼岸·继重阳韵
作者：马钰
朝代：金
体裁：古风

家缘不藉。遇风仙传得，修补清虚之架。懒里寻慵，慵里更寻闲暇。上街来，除我相，先乞化。木人箭指云溪射。觉正中周，天通明八卦。见粒神丹，灿烂果然无价。水云游，访秦川，行教化。
踏云行
作者：马钰
朝代：金

三髻轩昂，一般仙格。宜乎花戴青黄白。这些道意少人知，马风再遇亲传得。欲要修持，须依法则。日来月往通关脉。烹铅炼汞结金丹，功成行满蓬瀛客。
踏云行
作者：马钰
朝代：金
体裁：词

三髻轩昂，一般仙格。宜乎花戴青黄白。这些道意少人知，马风再遇亲传得。欲要修持，须依法则。日来月往通关脉。烹铅鍊汞结金丹，功成行满蓬瀛客。
踏云行
作者：马钰
朝代：金

两县三仙，一心同处。递相传授玄玄语。水云溪畔乐逍遥，烟霞洞里忘思虑。炼汞烹铅，调龙引虎。静中结正三田主。功成跨鹤去朝元，大罗天上为仙侣。
踏云行
作者：马钰
朝代：金
体裁：词

两县三仙，一心同处。递相传授玄玄语。水云溪畔乐逍遥，烟霞洞里忘思虑。鍊汞烹铅，调龙引虎。静中结正三田主。功成跨鹤去朝元，大罗天上为仙侣。
踏云行
作者：马钰
朝代：金
体裁：词

偶尔心明，自然灵感。宝珠出入骊龙颔。真常常应显昭彰，性通通达无昏暗。处世悭贪，则吾岂敢。缊袍共敝而无憾。争名竞利我输君，眠云卧月君输□。
踏云行
作者：马钰
朝代：金

六出飘扬，万峰耸翠。琼花陨地风吹起。穿帘透幕逞逍遥，人前故要呈祥瑞。渔父莎披，子猷兴至。高阳酒价重增贵。万民何事有馀欢，来年定是成丰岁。
踏云行
作者：马钰
朝代：金
体裁：词

六出飘飏，万峰耸翠。琼花陨地风吹起。穿帘透幕逞逍遥，人前故要呈祥瑞。渔父莎披，子猷兴至。高阳酒价重增贵。万民何事有馀欢，来年定是成丰岁。
踏云行
作者：马钰
朝代：金
体裁：词

捉住飞乌，牢擒走兔。二轮日月常相聚。光明照耀洞中天，清清雨降如甘露。拨散浮云，宁留薄雾。蓬莱仙子时时遇。从斯道号号丹阳，将来决定朝元去。
踏云行
作者：马钰
朝代：金
体裁：词

祖住云阳，嵯峨山下。自来生计之乎者。却因唐末去东牟，到今三百馀年也。数世哀荣，不堪重话。我今因遇家缘舍。水云游历入潼关，超然显个还乡马。
踏云行
作者：马钰
朝代：金
体裁：词

耳听金经，口餐玉饼。手持象管书心印。虽然事事竞相萦，真如不动常清净。欲要灵明，须磨内镜。居尘不染真常应。真常应后显胎仙，胎仙显后真常定。
踏云行
作者：马钰
朝代：金
体裁：词

自在闲人，逍遥烈士。清贫快乐忘尘事。风前月下抚心琴，龙吟虎啸来参侍。或隐山林，或居廛市。劝人回首头头是。尘中诱化结良缘，云朋霞友应翘俟。
踏云行
作者：马钰
朝代：金
体裁：词

谨写青词，专修黄箓。香茶酒果并香烛。钟声磬韵透青霄，科仪款款当宣读。瑞气氤氲，祥烟馥郁。金童玉女传言速。不惟寿永过松筠，仁人可以同仙福。
踏云行
作者：马钰
朝代：金
体裁：词

豁豁洋洋，详详审审。仙家出语何须恁。山侗自揣一鳌鱼，金鳞晃日如新锦。云水逍遥，身心恣任。欲为上士相争甚。大家共喜白衣来，玄中玄酒宜同饮。
踏云行
作者：马钰
朝代：金
体裁：词

遍室清凉，满堂功德。四方八表无遮塞。灵光万道出昆仑，人前岂敢夸仙格。缄口无言，灰心有则。姓名已录华胥国。逍遥自在看长安，金花玉蕊亲收得。
踏云行
作者：马钰
朝代：金
体裁：词

重到兴平，广开言路。蓦然兴尽思归去。踏莎行计指长安，愿人早早心开悟。贫富由天，子孙阴注。算来分定休思虑。闻身康健速修持，真诚博个真师度。
踏云行
作者：马钰
朝代：金
体裁：词

重遇重阳，重重悟道。扶风马子何愁老。调龙引虎弄明珠，明珠出路应须早。以钰为名，字呼玄宝。云中子得为佳号。木牛小字字山侗，山侗指日登仙好。
踏云行
作者：马钰
朝代：金
体裁：词

马钰平生，心平性善。因师钓出牟平县。逍遥坦荡过东平，平安无事身康健。得到兴平，治平为念。清平快乐无征战。云游地脉太平宫，平平稳稳行方便。
踏云行·全真堂竹帘
作者：马钰
朝代：金
体裁：词

白刃持籋，青丝作线。一经一纬挨排遍。功成不敢挂茅檐，全真堂里垂方便。隔断尘嚣，内容自见。闲闲不用他人卷。月钩高钓入青霄，恁时争看扶风面。
踏云行·师父引马钰上街求乞
作者：马钰
朝代：金
体裁：词

不说龟毛，无论兔角。幻躯闲想如蝉壳。怎生亦得显金容，算来全在心知觉。志不回环，道非遥邈。洞天白雪成红雹。化为自在个灵童，自然掌握长生药。
踏云行·次重阳韵
作者：马钰
朝代：金
体裁：词

因遇风仙，头分丫角。从今陡顿忘形壳。攀援爱念上心来，被予慧照先知觉。景灭澄明，道光遥邈。炉中露就灵灵雹。功成专待紫书来，胎仙捧出长生药。
踏云行·次重阳韵
作者：马钰
朝代：金
体裁：词

恳告前言，师前重审。传来秘诀元来恁。方知我是一鳌鱼，素鳞晃日如铺锦。坦荡无拘，逍遥恣任。利名识破干求甚。专归物外下功夫，清心净意刀圭饮。
踏云行·真武宫道士索
作者：马钰
朝代：金
体裁：词

真武藏机，真君弃假。荣华富贵须当舍。手持慧剑样三尸，龟蛇一气相迎迓。灵应通明，神清幽雅。知白守黑些儿话。愿人省悟踏云行，好来相伴扶风马。
踏云行·茶
作者：马钰
朝代：金
体裁：词

绝品堪称，奇名甚当。消磨睡思功无量。仲尼不复梦周公，山侗大笑陈抟强。七碗庐仝，赵州和尚。曾知滋味归无上。宰予若得一杯尝，永无昼寝神清爽。
踏云行·葡萄
作者：马钰
朝代：金
体裁：词

根蒂蟠虬，龙须围绕。枝枝叶叶青青好。三光照曜结云棚，就中几穗非常宝。初似琉璃，终成码瑙。攒攒簇簇圆圆小。数珠相似恐人偷，马风吃了归蓬岛。
踏云行·谢于公鞋
作者：马钰
朝代：金
体裁：词

走入玄门，牵回白鲤。缀词感谢吾侪履。从今步步出红尘，无心著去观桃李。采访幽微，搜寻至理。因师大悟离乡里。一朝功满踏云行，邀公同去青霄里。
踏云行·谢李师叔鞋
作者：马钰
朝代：金
体裁：词

高尚先生，先生姓李。怜予乡远三千里。教言滋味胜琼浆，寻思不让元王醴。见赠予鞋，鞋非鞋履。藏机隐密传玄理。从今无分踏红尘，有缘走上青霄里。
踏云行·赠丫髻姚玄玉
作者：马钰
朝代：金
体裁：词

丫髻之中，明藏两吉。师名顶戴休更易。钟离昔日亦如斯，姚公仿效宁无益。性烛修完，命灯挑剔。灵光朗照知无极。迎仙客唱踏云行，瑶台月里投端的。
踏云行·赠冯守慈
作者：马钰
朝代：金
体裁：词

男女虽亲，死生难躲。浮名浮利浮云朵。万缘一撇恰如无，长生路上修仙果。玉户频开，金关紧锁。灵珠里面持经课。功成轻举踏云行，大罗天上端严坐。
踏云行·赠吕守真
作者：马钰
朝代：金
体裁：词

此个姑姑，谪仙姓吕。肯来贩骨为商旅。蓬头垢面道家风，云朋霞友非凡侣。莫骋容仪，一团臭腐。恩情劈碎非斤斧。心灰念断乐逍遥，大罗天上居仙府。
踏云行·赠张公
作者：马钰
朝代：金
体裁：词

不惑之年，心宜不动。常思玉杻金枷重。无常一著可伤悲，悟时速把良缘种。鄙了惺惺，装成懵懂。修完内貌频看供。功成行满去朝元，瑞云衬步香风送。
踏云行·赠无为散人
作者：马钰
朝代：金
体裁：词

三髻山侗，拜闻张氏。看人布施终非是。临渊休羡锦鳞肥，退而结网脂瞻视。欲住蓬瀛，何劳翘俟。蓬头垢面忘尘事。焚香百拜本夫心，同修愿继庞居士。
踏云行·赠薛公藏头
作者：马钰
朝代：金

敢轻传，专秘诀。谈岂比寻常说。田震地坎离攒，珠颗颗须调摄。子佳人，然离别。圭欲炼朝金阙。生马钰踏云行，咛嘱汝心猿歇。
踏云行·赠薛公藏头
作者：马钰
朝代：金
体裁：词

敢轻传，专秘诀。谈岂比寻常说。田震地坎离攒，珠颗颗须调摄。子佳人，然离别。圭欲鍊朝金阙。生马钰踏云行，咛嘱汝心猿歇。
踏云行·赠骆进道先为铁匠
作者：马钰
朝代：金
体裁：词

跳出红炉，身无烧烙。水云游历非流落。晨昏调弄自然琴。清清滋味胜酥酪。逗引灵童，常交欢乐。八渠流水成璎珞。兀谁占得此家风，知新进道长安乐。
踏云行·赴刘公斋
作者：马钰
朝代：金
体裁：词

玉液琼浆，调和玉屑。便教玉案堆冰雪。须凭玉杖作良工。捍成玉饼轻轻叠。蓦听金声，金刀细切。金炉里面烹无歇。馨香软美喂金牛，金牛饱后无生灭。
踏云行·道士索
作者：马钰
朝代：金
体裁：词

东布烟萝，西排雪柳。秦川渭水添清秀。四方八表涌金莲，祥光瑞气轻轻覆。九转经营，一时功就。自然玉殿成无漏。三清高坐宝花台，谁知此景无中有。
迎仙客
作者：马钰
朝代：金
体裁：曲

日中乌，月中兔。走飞子午何曾住。虎随龙，龙随虎。东西来往，自是明琼路。姹娘歌，婴子舞。玉堂里面金为主。云为朋，霞为侣。逍遥自在，开阐全真户。
迎春乐·赠刘先生
作者：马钰
朝代：金
体裁：词

斗杓运转初临阵。自然阳气腾腾。那堪青鸟传消信。土牛击，知时分。日行西陆金光莹。黄芽瑞草灵芝润。赏玩九还丹，开琼宴，宜齐整。
迎春乐·赠汝先生
作者：马钰
朝代：金
体裁：词

身中应候腾清秀。何须律管泥牛。芝田凭仗云耕透。更无用，扶犁手。养生布德功夫就。黄芽遍吐胜花柳。玉洞彦胎仙，自然饮，长生酒。
遇仙亭·继重阳韵
作者：马钰
朝代：金
体裁：古风

喜喜蓬头。达达根由。永永誓不贪求。渐渐归于正觉，申申燕处优游。万万尘缘识破，专专志做持修。遇遇风仙传口诀，疑疑涤尽更何搜。灿灿不昏幽。玉玉金光结，心心愿做渡人舟。累累功成行满，真真去访瀛洲。
遇仙槎
作者：马钰
朝代：金
体裁：古风

名成好息心，利遂堪回首。猿马不轻狂，龙虎相交媾。常教玉户开，莫使金关漏。九转大丹成，万劫神清秀。
遇仙槎·和师韵
作者：马钰
朝代：金
体裁：古风

三光固下元，六度清中阙。九转上元灯，照见长生月。无分昼夜明，光彩连绵发。显出个胎仙，生死今番越。
遇仙槎·寄晏公
作者：马钰
朝代：金
体裁：古风

休心绝是非，灭意除人我。酒色气财无，生死轮回躲。祥光结宝花，玄露成珠颗。自是遇仙槎，便得携云朵。
遇仙槎·继重阳韵
作者：马钰
朝代：金
体裁：古风

迷迷苦海游，缘甚尘抛摆。深谢本师钩，钓向关西界。心无喜与忧，化道崇真快。未敢上丹霄，且结金莲会。
遇仙槎·赠清风散人
作者：马钰
朝代：金
体裁：古风

勤勤物外修，谨谨心中扫。渐渐绝尘缘，细细通玄奥。灵灵大药成，灿灿神光好。得得遇仙槎，稳稳归蓬岛。
道成归
作者：马钰
朝代：金
体裁：词

阮郎归改道成归。修行人喜知。松峰影里乐希夷。何须唱艳词。姹婴动，虎龙随。云耕坎与离。三千功满赴瑶池。神光相貌奇。
道成归·藏头赠岳秀才
作者：马钰
朝代：金
体裁：词

年苦志不求奇。公寻者希。夷猛悟笑微微。华枉用机。予偃，婴肥。宫祥瑞围。传心印谨相依。灵神自飞。
采桑子
作者：马钰
朝代：金

吕公大悟黄粱梦，舍弃华轩。返本还源。出自钟离作大仙。山侗猛悟细磁梦，割断攀援。炼汞烹铅。出自风仙性月圆。
采桑子
作者：马钰
朝代：金
体裁：词

吕公大悟黄粱梦，舍弃华轩。返本还源。出自钟离作大仙。山侗猛悟细磁梦，割断攀援。鍊汞烹铅。出自风仙性月圆。
采桑子
作者：马钰
朝代：金
体裁：词

我今誓死环墙内，夏绝凉泉。冬鄙红烟。认正丹炉水火缘。师恩欲报勤修养，鍊汞烹铅。行满功圆。做个蓬瀛赤脚仙。
采桑子·内容未显名先显
作者：马钰
朝代：金
体裁：词

内容未显名先显，事可伤悲。坏道根基。失了元初更怨谁。寻思懵懂胜伶俐，做个憨痴。无作无为。缀甚闲词写甚诗。
采桑子·出家人道
作者：马钰
朝代：金
体裁：词

扶风全道名通一，道号无忧。见画骷髅。猛烈收心事事休。四旬有六霜侵鬓，拂袖云游。休要刚留。譬似无常限到头。
采桑子·山侗舍俗投玄趣
作者：马钰
朝代：金
体裁：词

山侗舍俗投玄趣，结正良因。深谢师真。便做逍遥自在人。我今誓不东归去，死在西秦。骸骨虽尘。不与儿孙葬海滨。
采桑子·行尸走骨贪名利
作者：马钰
朝代：金
体裁：词

行尸走骨贪名利，分定刚图。不念身躯。皮与骷髅作殡居。劝人割断攀援索，跳出红炉。整顿元初，有个山侗著力扶。
采桑子·誓死赤脚，夏不饮水，冬不向火
作者：马钰
朝代：金

我今誓死环墙内，夏绝凉泉。冬鄙红烟。认正丹炉水火缘。师恩欲报勤修养，炼汞烹铅。行满功圆。做个蓬瀛赤脚仙。
采桑子·重阳师父百端诱化，予终有攀援爱念
作者：马钰
朝代：金

，我性命有一只细磁碗，失手怕碎。言未讫，从空碗坠，惊哭觉来，师翌日乃曰，汝昨晚惊惧，才方省悟吕公大悟黄梁梦，舍弃华轩。返本还源。出自钟离作大仙。山侗猛悟细磁梦，割断攀援。炼汞烹铅。出自风仙性月圆。
金花叶·赠徐安神
作者：马钰
朝代：金
体裁：古风

欲要灵明莹彻。向心上、速宜解结。便莫受、家缘火熁。弃妻男产业。逞俊宁如养拙。引龙虎、休教急切。自然悟、神仙妙诀。本来真难灭。
金莲出玉花
作者：马钰
朝代：金

刘公听劝。学佛修仙凭识见。割弃心尘。不在焚烧舍拚身。些儿修炼。锻炼神丹须九转。功行圆周。相继海蟾的祖刘。
金莲出玉花
作者：马钰
朝代：金
体裁：词

刘公听劝。学佛修仙凭识见。割弃心尘。不在焚烧舍拚身。些儿修鍊。锻鍊神丹须九转。功行圆周。相继海蟾的祖刘。
金莲出玉花
作者：马钰
朝代：金
体裁：词

直饶呼使。怎比清清修不二。会炼三丹。远胜为人得好官。牢擒意马。紧锁心猿宁著假。灵物圆周。得看壶中万万洲。
金莲出玉花
作者：马钰
朝代：金
体裁：词

赠予鞋履。我赐贤家玄妙理。休别猜疑。早离尘缘得所宜。论其元首。清净精光牢固守。性不沉流。决继海蟾的祖刘。
金莲出玉花
作者：马钰
朝代：金
体裁：古风

金汞定。富人荣非我景。子何忧。叹浮生鬓染秋。生慧草。早修心端的好。道胜侯。袖携云访玉楼。
金莲出玉花·于疃于吉先索
作者：马钰
朝代：金
体裁：词

于公听劝。世事无涯难历偏。好认玄微。稍稍知空达妙机。家缘撇掉。云水遨游修大道。异日功成。跨鹤携云赴玉京。
金莲出玉花·劝刘法司放鹦鹉
作者：马钰
朝代：金

绿毛红嘴。因为能言还自累。奉劝修何。语得分明愈著魔。不如省觉。缄口藏机怀卓荦。人总嫌伊。得出凡笼自在飞。
金莲出玉花·劝刘法司放鹦鹉
作者：马钰
朝代：金
体裁：词

绿毛红觜。因为能言还自累。奉劝修何。语得分明愈著魔。不如省觉。缄口藏机怀卓荦。人总嫌伊。得出凡笼自在飞。
金莲出玉花·姜公惠故纸
作者：马钰
朝代：金
体裁：古风

然传旨。下清吟专谢纸。帛迁延。笔书笺鑺见前。开微寡。擘悭心当舍下。惠群仙。却酬君诗百篇。
金莲出玉花·姜公惠蒲扇
作者：马钰
朝代：金
体裁：词

蒲编线定。救苦成功生异景。热恼无忧。招引风来夏变秋。休言是草。虽则物轻人意好。感谢姜侯。惠我清凉免上楼。
金莲出玉花·寄任节级
作者：马钰
朝代：金
体裁：词

任公节级。肯救危难常济急。此去淳于。报得专专献钵盂。山东马钰。词寄贤家收养玉。玉里生金。无口能言话古今。
金莲出玉花·寄张知观
作者：马钰
朝代：金

张公知观。性命堪搜常作观。勘破嚣尘。灰了凡心出世尘。内修内炼。真汞真铅常锻炼。要见金莲。须是深深种玉莲。
金莲出玉花·寄张知观
作者：马钰
朝代：金
体裁：词

张公知观。性命堪搜常作观。勘破嚣尘。灰了凡心出世尘。内修内鍊。真汞真铅常锻鍊。要见金莲。须是深深种玉莲。
金莲出玉花·本名减字木兰花赠大毕先生
作者：马钰
朝代：金
体裁：词

毕公好志。官障私魔心不二。决烈修持。能可移山志不移。尘缘一削。世上荣华无染著。可称仙徒。堪许完全大药炉。
金莲出玉花·清真子姚公索
作者：马钰
朝代：金
体裁：词

命中养性。水里生金真本柄。虎绕龙蟠。走玉飞金结作团。刀圭恣饮。产个胎仙端更正。别是生涯。出入腾空步翠霞。
金莲出玉花·继张修祖殿试韵
作者：马钰
朝代：金
体裁：古风

传天际。小金婴能补缀。白绒清。物随针绣我心。灵无影。八刀圭谁可饮。友张翁。客邀观七宝宫。
金莲出玉花·继酒同监韵联珠
作者：马钰
朝代：金
体裁：古风

心数岁。久休心成妙最。好心磨。琢心开疾似梭。飞玉性。上无瑕真自净。有何愁。恼吾官心不休。
金莲出玉花·莱州仓使庐武义
作者：马钰
朝代：金
体裁：词

庐公仓使。意在留心风马二。未解修丹。送我劳劳到武官。速回车马。欲要全真先弃假。功行须周。定是将来看十洲。
金莲出玉花·赠刘同监
作者：马钰
朝代：金
体裁：古风

圭烂饮。后玄机宜再审。上田田。了真功得自然。中莲绽。是为仙无失陷。了心休。继海蟾的祖刘。
金莲出玉花·赠清净庵主刘公
作者：马钰
朝代：金
体裁：词

彭城庵主。喜舍花园庵舍做。设此良缘。种下将来福禄田。全家修善。正是修行真地面。更好清心。神气冲和上宝岑。
金莲出玉花·赠范明叔棕扇
作者：马钰
朝代：金
体裁：词

棕丝为扇。堪与闲人常作善。惊諕蚊蝇。款款轻摇免杀生。添成幽雅。相助逍遥尘不惹。拂尽攀缘。意净心清性月圆。
金莲堂·俗惜黄花藏头
作者：马钰
朝代：金
体裁：古风

传心悟。中堪睹。婴娇并女姹。会封门户。灭更虫销，木相交做。事绝，财不觑。内个中主。从识汝。升火降自是，丹阳坚固。往与今来人，谁肯慕。子明通玄路。
金鸡叫
作者：马钰
朝代：金
体裁：古风

三髻山侗闲失笑。离乡井、无愁买恼。忧他性命无心了。终日哀人，忘了自家道。堪可垂钩须索钓。且不免、厮煎打炒。耐羞耐耻频频告。谨劝贤家，早悟我金鸡叫。
金鸡叫
作者：马钰
朝代：金
体裁：古风

元是神仙何不晓。听予劝、家缘事小。迷津苦海须当跳。一个灵明，免使尘笼罩。物外澄心通密妙。常清净、龙蟠虎绕。神丹结正腾辉耀。返老还童，出自我金鸡叫。
金鸡叫
作者：马钰
朝代：金
体裁：古风

入道已蒙相许了。火坑深、宜乎猛跳。男儿出语无虚矫。慎勿迟疑，休使傍人笑。断制家缘回日早。休似鹤、留言华表。从斯马钰登高眺。奉劝吾兄，莫忘我金鸡叫。
金鸡叫
作者：马钰
朝代：金
体裁：古风

外骋惺惺非是俏。内修持、些儿最妙。真如一点三光照。爇起心香。自有祥烟罩。李四高人如悟晓。无中有、非常冥杳。胎仙舞袖麾灵耀。跨鹤腾空，出自我金鸡叫。
金鸡叫
作者：马钰
朝代：金
体裁：古风

日日朝朝常报晓。徒人省、搜玄搜妙。孳孳为善回光照。勘破浮生，便把家缘掉。九曲明珠安九窍。丝连蚁、火光频燎。往来穿透功夫了。得赴蓬瀛，出自我金鸡叫。
金鸡叫
作者：马钰
朝代：金
体裁：古风

日日朝朝常报晓。谁知道、人人错了。孳孳为利贪虚矫。性命俱忘，财色心奸狡。恶业无涯阴德少。将来事、一场不小。无常限满酆都召。鬼使挐拿嗔，不悟我金鸡叫。
金鸡叫
作者：马钰
朝代：金
体裁：古风

日暮残辉何不晓。好收心、回光返照。宜乎急急搜玄妙。疾速修持，莫待西沉了。物外修仙非是矫。早认取、言钩语钓。诗词香饵吞些小。跃出迷津，悟得我金鸡叫。
金鸡叫
作者：马钰
朝代：金
体裁：古风

火院中间常火燎。忧儿女、形容衰了。傍人替你生烦恼。投献诗词，万望心明晓。不测无常非事小。悟来后、便搜玄妙。蓬莱云路通关要。炼就金丹，出自我金鸡叫。
金鸡叫
作者：马钰
朝代：金
体裁：古风

许我年时来入道。想贤家、心无虚矫。劝公早早家缘掉。稍稍迟迟、做出诸宫调。若肯回头何事好。乐清闲、持杯欢笑。抚琴月下沈香袅。搜获玄机，别有个金鸡叫。
金鸡叫·化李仲达
作者：马钰
朝代：金
体裁：古风

撞着鲸鲵须索钓。抛香饵、时时引调。洋洋不顾迷波淼。休要相趖，与你如胶鳔。掷下金钩常搅扰。如回首、牵归玄妙。将来决定成仙了。朝拜三清，出自我金鸡叫。
金鼎一溪云·次重阳韵
作者：马钰
朝代：金
体裁：词

净里传章句，清中悟句章。通玄达妙得嘉祥。自是绝炎凉。玉户三封清浅。金鼎一溪云篆。蓬瀛方丈是家乡。卧月醉云堂。
长相思
作者：马钰
朝代：金
体裁：词

入南京。赴蓬瀛。显出王风九转成。超然得上升。宠何荣。辱何惊。三髻山侗绝利名。何愁性不灵。
长相思
作者：马钰
朝代：金
体裁：词

功要圆。行要圆。修炼身中子母圆。何愁性不圆。喜团圆。十分圆。云水风邀月正圆。无分昼夜圆。
长相思
作者：马钰
朝代：金
体裁：词

垒浮图。垒浮图。悟彻浮生恶假躯。回头认本初。莫踟蹰。莫踌蹰。急急修完无价珠。功成蓬岛居。
长相思
作者：马钰
朝代：金
体裁：词

屋贪多。地贪多。不若灰心厌事多。崇真利益多。天如何。地如何。富贵荣华待若何。轮回奈我何。
长相思
作者：马钰
朝代：金
体裁：词

朝清清。暮清清。清净清闲清净清。清清清更清。抱灵灵。固灵灵。灵显灵明灵显灵。灵灵灵更灵。
长相思
作者：马钰
朝代：金
体裁：词

梦轩辕。弃田园。难继夷门孟四元。惟修性月圆。缚心猿。认根源。小小蛇儿俯视鼋。阳纯礼太原。
长相思
作者：马钰
朝代：金
体裁：词

正家丰。不争锋。猛烈灰心王害风。先归三岛峰。马山侗。过临潼。三髻头梳似小童。专专化个同。
长相思
作者：马钰
朝代：金
体裁：词

爇银釭。龙虎降。自在逍遥吸九江。从思恶肉腔。结红霜。赴蓬庄。万朵金莲簇宝幢。方知好道庞。
长相思
作者：马钰
朝代：金
体裁：词

紫芝汤。紫芝汤。一遍煎时一遍香。一杯万事忘。神砂汤。神砂汤。服罢主宾分两厢。携云现玉皇。
长相思
作者：马钰
朝代：金
体裁：词

遇重阳。梦纯阳。爇起心香礼正阳。三师助我阳。炼阴阳。固元阳。五色霞光簇太阳。云中子抱阳。
长相思
作者：马钰
朝代：金
体裁：词

遇重阳。牧青羊。不著虚名远远扬。惟修性日旸。慕荀扬。乐飘扬。豁豁洋洋豁豁洋。通玄风害佯。
长相思
作者：马钰
朝代：金
体裁：词

酒初醒。梦初惊。幻化何须恋利名。灰心远世情。月初明。性初平。倒溯清流过玉京。黄芽渐渐荣。
长相思
作者：马钰
朝代：金
体裁：词

马山侗。马山侗。与个丘仙和不同。心交有始终。合西东。合西东。慧目相看别有功。时时现内容。
长相思·与刘处玄并示孟四元
作者：马钰
朝代：金
体裁：词

看阳刘。看阳刘。福杖心持占岸头。眠云枕逆流。万缘休。万缘休。金木相生性转柔。丹成赴十洲。
长相思·寄长春子丘通密
作者：马钰
朝代：金
体裁：词

长思仙。长思仙。思忆长春子最贤。何时得面圆。展花笺。展花笺。写就清吟三两篇。专凭鸾鹤传。
长相思·往南京搬取风仙灵衬
作者：马钰
朝代：金
体裁：词

马风乾。有微言。一别风仙恰二年。思心似倒县。去无缘。阙盘缠。乞化长安自肯钱。成人在众贤。
长相思·茶
作者：马钰
朝代：金
体裁：词

一枪茶。二旗茶。休献机心名利家。无眠为作差。无为茶。自然茶。天赐休心与道家。无眠功行加。
长相思·赠任仙
作者：马钰
朝代：金
体裁：词

左擎苍。右牵黄。昔日存心飞走忙。如今万事忘。饮琼浆。宴明堂。瑞气祥光入绛房。无中得弄璋。
长相思·赠众女姑
作者：马钰
朝代：金
体裁：词

女姑听。女姑听。学取麻姑至净清。依他妙善行。莫惺惺。莫惺惺。外做憨痴内自灵。功成赴玉京。
长相思·赠六曲社丁李张三道友
作者：马钰
朝代：金
体裁：词

休哀人。休哀人。急急灰心哀自身。回头结善因。早搜真。早搜真。营养身中神内神。功成礼洞宾。
长相思·赠小张仙
作者：马钰
朝代：金
体裁：词

小张仙。小张仙。款款搜寻汞与铅。先须缚马猿。气绵绵。气绵绵。龙虎相交玉蕊鲜。金丹一粒圆。
长相思·赠零口权先生
作者：马钰
朝代：金
体裁：词

出家儿。处无为。至死如同初出时。何愁道不知。内慈悲，外憨痴。绝虑忘机无执迷。刀圭有分携。
长相思·赠魏害风
作者：马钰
朝代：金
体裁：词

害风仙。害风仙。万事俱忘理太玄。调和汞与铅。结金莲。结金莲。九转功成性月圆。超凡入洞天。
雁灵妙方·本名双雁儿谨继重阳师父韵
作者：马钰
朝代：金
体裁：词

幸遇风仙别东州。无萦系，纵云游。得真欢乐恣情讴。这尘缘，一旦休。仿效田单用火牛。驾金木，倒颠流。大丹光显不持修。在迷津，作渡丹。
青玉案·赠染何先生
作者：马钰
朝代：金
体裁：词

无涯火院常笼罩。似醉梦，难分晓。卖弄惺惺非耍俏。争财竞气，恋妻男，算到底，终须掉。譬似无常坑窖了。便急急，搜玄妙。固养灵根真火燎。澄澄湛湛，证元初，大药就，天书诏。
青莲池上客·俗青玉案攒三拆字继重阳韵
作者：马钰
朝代：金
体裁：古风

财宝俱捐也。忆些潇洒。真修无苟且。调畅，自然舒□。马回公惹。炉炼丹难舍。功如冶。山侗成清雅。神彩，莫能摹写。马天高下。
青莲池上客·继重阳韵
作者：马钰
朝代：金
体裁：古风

元宵内景闲闲看。见云雾、风吹散。洞里天晴如碧案。一轮心月，十分明更，性烛非常灿。灵台结个灯球焕。慧照中间按。不使三尸分片段。青莲池上，客来推要，混入长生观。
青莲池上客·继重阳韵
作者：马钰
朝代：金
体裁：古风

将来一志环墙坐。没水漉，并泥拖。旦望何须人拜贺。有心做小，无心做大。马自佐。锁灭从前过。净清力壮无灾祸。见祥云，朵头亸。玉户金门封爝火。青莲池上客，来开锁。马感荷。得得真功果。
青莲池上客·继重阳韵
作者：马钰
朝代：金
体裁：古风

马风忽尔风风遇。自然得、昭然著。协气横横和气煦。汞铅交结，虎龙蟠住。玉马驸。相曳云霞步。根源寂寂灵源聚。元神显，天神护。道可成兮丹可顾。青莲池上客，来同赴。金马驻。直入蓬莱路。
风马儿·继重阳韵
作者：马钰
朝代：金
体裁：古风

意马颠狂自由纵。来往走、珰滴琉玎。更加之、心猿厮调弄。歌迷酒惑财色引，珰滴琉玎。幸遇风仙把持鞚。便不敢、珰滴琉玎。待清清、堪归云霞洞。浑身白彻再不肯，珰滴琉玎。
香山会·次重阳韵
作者：马钰
朝代：金
体裁：古风

木金交，天地活，真真渐好。澄清淇寂深通奥。祥光瑞气，把丹砂覆焘。方知得、人能弘道。仙承妙号。定是受、金书诰。玄中妙。净中来到。心通意晓。这天机大道。当行教，荐赴蓬岛。
黄河清·继重阳韵
作者：马钰
朝代：金

九曲黄河流转九，阳阴逆顺清净。九池之内，涌出龙泉端正。九会亘初湛寂，九关现、灵波永定。美芝祥瑞天然秀，九茎自是无影。九霞覆鼎澄辉，九还火，炼神丹转光莹。九玄神，先要救，攀仙肩并。九九重阳口诀，暗传得、非凡游泳。累真功行将来去，九霄参圣。
黄河清·继重阳韵
作者：马钰
朝代：金
体裁：词

九曲黄河流转九，阳阴逆顺清净。九池之内，涌出龙泉端正。九会亘初湛寂，九关现、灵波永定。美芝祥瑞天然秀，九茎自是无影。九霞覆鼎澄辉，九还火，鍊神丹转光莹。九玄神，先要救，攀仙肩并。九九重阳口诀，暗传得、非凡游泳。累真功行将来去，九霄参圣。
黄河清·继重阳韵
作者：马钰
朝代：金

师父专专封闭户，非干固济云洞。亦非夸衒，能受三冬饥冻。为我遇顽恋俗，用机化、玄言必中。等待子自悟知其愚，舍家物外拿弄。怡然顿觉元初，捐尘累，便烹铅更烹汞。于澄湛中，保养神珠为贡。直待功成行满，恁时节、携云跨凤。赴蓬莱岛，仙童远远来迎羾。
黄河清·继重阳韵
作者：马钰
朝代：金
体裁：词

师父专专封闭户，非干固济云洞。亦非誇衒，能受三冬饥冻。为我遇顽恋俗，用机化、玄言必中。等待子自悟知其愚，舍家物外拿弄。怡然顿觉元初，捐尘累，便烹铅更烹汞。于澄湛中，保养神珠为贡。直待功成行满，恁时节、携云跨凤。赴蓬莱岛，仙童远远来迎羾。
黄鹤洞中仙
作者：马钰
朝代：金
体裁：词

终日驾盐车，鞭棒时时打。自数精神久屈沉，如病马。怎得优游也。伯乐祖师来，见后频嗟呀。巧计多方赎了身，得志马。须报师恩也。
黄鹤洞中仙·俗卜算子继重阳韵
作者：马钰
朝代：金

得遇无思算。自是能明彖。极谢风仙特地来，把我专专唤。要脱轮回难，锻炼神光灿。真乐真欢永没愁，愿作云霞伴。
黄鹤洞中仙·俗卜算子继重阳韵
作者：马钰
朝代：金
体裁：词

得遇无思算。自是能明彖。极谢风仙特地来，把我专专唤。要脱轮回难，锻鍊神光灿。真乐真欢永没愁，愿作云霞伴。
黄鹤洞中仙·咏瓦罐继重阳韵
作者：马钰
朝代：金
体裁：词

瓦罐真真实，须假良工造。十二时中下火烧。自有三光照。大肚物能容，圆正通明道。清净法身牢护持，不敢破坏了。
黄鹤洞中仙·继重阳韵
作者：马钰
朝代：金
体裁：词

一个本来容，妙手应难尽。风貌清严神彩英，无意马。永永安闲也。浮利与浮名，心上何曾挂。黄鹤洞中仙子成，乘云马。出入常游冶。
黄鹤洞中仙·继重阳韵
作者：马钰
朝代：金
体裁：词

不敢心狂走。极谢师真守。芋栗今番六次餐，美味常甘口。不作东牟叟。不恋东风柳。参从风仙物外游，共饮长生酒。
黄鹤洞中仙·继重阳韵
作者：马钰
朝代：金
体裁：词

传得清虚剑。心内深深点。木上金丝来往牵。马风占。更把风摇飐。卦象常推渐。功行时时检。黄鹤沿中仙要成，马风赡。日有真灵验。
黄鹤洞中仙·继重阳韵
作者：马钰
朝代：金
体裁：词

因遇出嚣尘，终日常颠耍。狂舞狂歌任自然，无意马。收得灵灵帕。真水涌来高，真火降来下。黄鹤洞中仙要成，扶风马。两曜交光射。
黄鹤洞中仙·继重阳韵
作者：马钰
朝代：金
体裁：词

大悟明明也。大智闲闲也。大道行行应自然，风风马。永永逍遥也。大水高高也。大火炎炎也。大药辉辉晃宝瓶。真真马。得得长生也。
黄鹤洞中仙·继重阳韵
作者：马钰
朝代：金
体裁：词

拯救扶风活。逗引扶风耍。故遣扶风颠更狂。扶风马。家累扶风舍。业火扶风洒。云鹤扶风跨。这个扶风灵更灵，扶风马。真称扶风也。
黄鹤洞中仙·继重阳韵
作者：马钰
朝代：金
体裁：词

清将功夫做，自是生玄露。密洒灵苗溉紫芝，渐觉气神住。谨谨须当诉。决定参随去。物外勤修大药成，同上蓬莱路。
黄鹤洞中仙·继重阳韵
作者：马钰
朝代：金
体裁：词

火院须当远。尘事难为染。因遇风仙弃冤亲，做个投真马，得得超彼岸。既达逍遥岸。炼气如素练。专下工夫分假真，做个惺惺马。悟道何愁晚。
黄鹤洞中仙·继重阳韵
作者：马钰
朝代：金
体裁：词

知味又闻香，因得非凡遇。更说祖师两个来，教我修行赋。一志访秦川，乡井宁回觑。火灭烟消心死灰，名挂神仙簿。
黄鹤洞中仙·继重阳韵
作者：马钰
朝代：金
体裁：古风

身是精神店。无个人曾叹。舍漏垣颓主翁行，也不见他马，怎得闻嘶喊。我悟尘头偃。富贵无心羡。离坎相交玄更玄，搬运动也马，来往如同战。
黄鹤洞中仙·继重阳韵前后各喝马一声
作者：马钰
朝代：金
体裁：词

癸卯到人间，本是非凡兔。因为玲珑罚下来，马氏住。愿再修行做。复遇害风仙，传得深深趣。黄鹤洞中仙道成，马风去。直指蓬莱路。
黄鹤洞中仙·继重阳韵藏头
作者：马钰
朝代：金
体裁：古风

日风仙活。我惺惺洒。去关西阐妙玄，么马。宅须当舍。利子无价。事心难挂。德方而著德圆，口马。月齐高下。
黄鹤洞中仙·继重阳韵藏头
作者：马钰
朝代：金
体裁：古风

里悟传灯，炼真如镜。把光辉，满载驱风省。视风轮莹。内显琼釭面。灵童静。肯婪尘复载驰。风惺月仙家景。
裴氏西园
作者：高公振
朝代：金

簿领沉迷倦不禁，偶从名胜此幽寻。竹阴疏处见潭影，人语定时闻鸟音。陈迹谩留千古恨，欢游聊慰十年心。多情一片梁园月，送我垂鞭出上林。
不眠
作者：高士谈
朝代：金

不眠披短褐，曳杖出门行。月近中秋白，风从半夜清。乱离惊昨梦，漂泊念平生。泪眼依南斗，难忘去国情。
丙寅刑部中二首
作者：高士谈
朝代：金

世事邯郸枕，归心渭上舟。衅来无朕兆，意外得俘囚。忠信天堪仗，清明泽自流。藜羹犹火食，永愧绝粮丘。幽囚四十日，坐稳穴藜床。缧绁元非罪，艰难巳备尝。全家音顿阻，孤枕梦难忘。会有相逢日，牵衣话更长。
丙寅刑部中二首·其一
作者：高士谈
朝代：金

世事邯郸枕，归心渭上舟。衅来无朕兆，意外得俘囚。忠信天堪仗，清明泽自流。藜羹犹火食，永愧绝粮丘。
丙寅刑部中二首·其二
作者：高士谈
朝代：金

幽囚四十日，坐稳穴藜床。缧绁元非罪，艰难巳备尝。全家音顿阻，孤枕梦难忘。会有相逢日，牵衣话更长。
予所居之南下临短壑因凿壁开窗规为书室坐获山林之趣榜曰野斋且作诗约诸友同赋
作者：高士谈
朝代：金

我本麋鹿姿，强服冠与簪。束缚二十年，梦寐游山林。朅来古晋国，官舍南城阴。凿壁取棘豁，开窗舒滞淫。山光射几席，野色供登临。怡颜盼庭柯，明目增遥岑。草木递荣落，云烟自浮沈。玩彼物色变，感此岁月侵。兀坐独无人，窥檐啭幽禽。谁知城市中，阒若郊居深。巷陋颜子乐，地偏陶令心。一室亦何有，狼藉书与琴。晴晖朝徙倚，皎月夜相寻。欲赋畔牢愁，先为梁父吟。诗成辄自和，酒熟时孤斟。结茅会有期，种竹当及今。日来官更忙，尘埃满衣襟。暮归唯惫卧，筋力殊不任。常思返丘壑，岂愿纡朱金。遥知北山处，猿鹤馀清音。
二月十一日见桃花
作者：高士谈
朝代：金

鸣鸠天色半晴阴，竹屋松窗老寸心。闭户不知春早晚，桃花红浅柳青深。
偶题
作者：高士谈
朝代：金

羡他田父老于农，远是庄西与舍东。不似宦游情味恶，半生常在别离中。
减字木兰花
作者：高士谈
朝代：金

西湖睡起。飞絮游丝春老矣。涨绿涵空。十顷玻瓈四面风。平时事少。天与湖山供坐啸。他日西州。却怕羊昙感旧游。
好事近·次蔡丞相韵首倡
作者：高士谈
朝代：金

谁打玉川门，白绢斜封团月。晴日小窗活火，响一壶春雪。可怜桑苧一生颠，文字更清绝。直拟驾风归去，把三山登彻。
将赴平阳诸公祖席分韵作
作者：高士谈
朝代：金

灞桥波似箭，南浦草如裙。此夜灯前泪，他年日暮云。醉和酲一半，悲与笑相分。莫作阳关叠，愁多不忍闻。
庚戌元日
作者：高士谈
朝代：金

旧日屠苏饮最先，而今追想尚依然。故人对酒且千里，春色惊人又一年。习俗天涯同爆竹，风光塞外只寒烟。残年无复功名望，志在苏君二顷田。
志隐轩
作者：高士谈
朝代：金

家居潇洒似江村，花草侵阶水映门。元亮结庐山挂眼，孔融好客酒盈尊。肯教轩冕移心志，未厌林泉入梦魂。我亦平生倦游客，一廛无处问东屯。
早起
作者：高士谈
朝代：金

晓起先乌鹊，愁多竟不眠。风霜严塞草，星月淡秋天。落叶亲携帚，垂瓶自汲泉。禁门朝万马，魂断忆当年。
春愁曲
作者：高士谈
朝代：金

压花晓露万珠冷，金井咿哑转纤绠。宝阶寂寂苔纹深，东风摇碎湘帘影。芙蓉帐暖春眠重，窗外啼莺唤新梦。推枕起来娇翠颦，一线沈烟困金凤。游丝飞絮俱悠飏，慵倚绣床春昼长。郎马不嘶芳草暗，半筛急雨飞横塘。
春日
作者：高士谈
朝代：金

迟日回轻暖，东风扫积阴。客愁眉上见，春意柳边寻。健犊躬耕计，归鸿去国心。醉乡如可隐，会放酒杯深。
晓起戏集东坡句二首
作者：高士谈
朝代：金

簟纹如水帐如烟，一榻清风直万钱。困卧北窗呼不起，老夫风味也堪怜。清风终日自开帘，吏散空庭雀噪檐。午醉醒来无一事，地偏心远似陶潜。
晓起戏集东坡句二首·其一
作者：高士谈
朝代：金

簟纹如水帐如烟，一榻清风直万钱。困卧北窗呼不起，老夫风味也堪怜。
晓起戏集东坡句二首·其二
作者：高士谈
朝代：金

清风终日自开帘，吏散空庭雀噪檐。午醉醒来无一事，地偏心远似陶潜。
晚登辽海亭
作者：高士谈
朝代：金

登临酒面洒清风，竟日凭栏兴未穷。残雪楼台山向背，夕阳城郭水西东。客情到处身如寄，别恨他时梦可通。自叹不如华表鹤，故乡常在白云中。
朝中措
作者：高士谈
朝代：金

琅琊山色最清雄。心赏待衰翁。路转峰回如画，新亭半湿青红。风流宾从，清閒岁月，且共从容。莫笑尊前老大，犹堪管领春风。
村行
作者：高士谈
朝代：金

墟落依林莽，茅庐出短墙。儿童避车马，父老馈壶浆。半湿田新雨，犹青枣未霜。逢人问丰歉，一一叹声长。
杨花
作者：高士谈
朝代：金

来时官柳万丝黄，去日飞毬满路傍。我比杨花更飘荡，杨花只是一春忙。
梨花
作者：高士谈
朝代：金

中原节物正，梨花配寒食。黄昏一雨过，满地嗟狼籍。塞垣春巳深，花事犹寂寂。朝来三月半，初见一枝白。烂漫雪有香，珑松玉仍刻。芳心点深紫，嫩叶裁轻碧。懒慢不出门，双瓶贮春色。殷勤遮老眼，邂逅慰愁夕。一尊对花饮，况有风流客。酒阑思故乡，相顾空叹息。
棣棠
作者：高士谈
朝代：金

閒庭随分占年芳，袅袅青枝淡淡香。流落孤臣那忍看，十分深似御袍黄。
次伯坚韵
作者：高士谈
朝代：金

公道向来惟白发，浮生何处用黄金。东风吹散三年恨，春色惊回万里心。急景只教人貌改，沧溟不放酒杯深。异时傥及公荣酌，准拟归来卧柳阴。
次韵东坡定州立春日诗
作者：高士谈
朝代：金

柳色看犹未，梅花折巳堪。流年空客恨，旧事与谁谈。落日窥愁绝，东风半醉酣。云深归晓雁，水暖浴春蚕。从事终无愧，空餐色有惭。家山方杳杳，官府谩覃覃。隐几心犹静，焚香鼻观参。语新怜鹊喜，声鄙恶鸱贪。旅迹何时定，归心不厌南。佳辰近烧烛，盛事忆传柑。学业虚千卷，生涯寄一庵。谁能吊双影，无月不成三。
次韵饮嵓夫家醉中作
作者：高士谈
朝代：金

月中招得饮中仙，草露吹风洒净便。地有溪山真可乐，人如冰雪自无眠。清新李白诗能胜，勃窣张凭理最玄。功业本非吾辈事，此身聊复斗尊前。
玉楼春·为伯永作
作者：高士谈
朝代：金

少年人物江山秀。流落天涯今白首。形容憔悴不如初，文彩风流仍似旧。百花元是仙家酒。千岁灵根能益寿。都将万事付天公，且伴老人开笑口。
睡起
作者：高士谈
朝代：金

平生心性乐疏慵，多病追欢兴亦空。睡起不知春巳老，一帘红雨杏花风。
秋兴
作者：高士谈
朝代：金

鼓角边城暮，关河古塞秋。渊明方止酒，王粲亦登楼。摇荡伤残岁，栖迟忆故丘。乾坤尚倾仄，吾敢叹淹留。
秋晚书怀
作者：高士谈
朝代：金

肃肃霜秋晚，荒荒塞日斜。老松经岁叶，寒菊过时花。天阔愁孤鸟，江流悯断槎。有巢相唤急，独立羡归鸦。
苦竹
作者：高士谈
朝代：金

密叶脩茎雨后新，肯因憔悴损天真。清如南国纫兰客，瘦似西山采蕨人。
道中
作者：高士谈
朝代：金

鸣鸠逐妇妇欲去，燕子引雏雏不来。树底树头千点雨，山南山北一声雷。
集东坡诗赠程大本
作者：高士谈
朝代：金

十围便腹贮天真，谋道从来不计身。公业有田常乏食，陶潜无酒亦从人。异同更莫疑三语，饥饱终同寓一尘。待我南游载君去，扁舟归钓五湖春。
雪
作者：高士谈
朝代：金

蔌蔌天花落未休，寒梅疏竹共风流。江山一色三千里，酒力消时正倚楼。
风雨宿江上
作者：高士谈
朝代：金

风雨萧萧作暮寒，半晴烟霭有无间。残红一抹沈天日，湿翠千重隔岸山。短发不羞黄叶乱，寸心常羡白鸥閒。涛声午夜喧孤枕，梦入潇湘落木湾。
三奠子·留襄州
作者：高宪
朝代：金
体裁：词

上楚山高处，回望襄州。兴废事，古今愁。草封诸葛庙，烟锁仲宣楼。英雄骨，繁华梦，几荒邱。雁横别浦，鸥戏芳洲。花又老，水空流。著人何处在，倦客若为留。习池饮，庞陂钓，鹿门游。
元夕无灯
作者：高宪
朝代：金

九陌无灯夜悄然，小红时见点春烟。多情惟有梅梢月，拍酒楼头照管弦。
寄李天英
作者：高宪
朝代：金

稻秸苍苍陂巳枯，西风剪剪弄楸梧。蒹葭水落鱼梁迥，蟋蟀声高山驿孤。社瓮新成元亮酒，并刀细落季鹰鲈。作诗远寄霜前雁，人在海东天一隅。
梅花引
作者：高宪
朝代：金

蒿火目。藜羹腹。书生宁有封侯骨。长须奴。下泽车。艰关险阻，谁教涉畏途。半生落莫长安道。一事无成双鬓老。南辕吴。北辕胡。功名富贵，情知不可图。槐堂梦。鼓笛弄。驰骤百年尘一鬨。陶渊明。张季鹰。一杯浊酒，焉知身后名。有溪可渔林可缴。须信在家贫也乐。熊门春。浿江云。几时作个，山间林下人。
梅花引·其一
作者：高宪
朝代：金

蒿火目。藜羹腹。书生宁有封侯骨。长须奴。下泽车。艰关险阻，谁教涉畏途。半生落莫长安道。一事无成双鬓老。南辕吴。北辕胡。功名富贵，情知不可图。
梅花引·其二
作者：高宪
朝代：金

槐堂梦。鼓笛弄。驰骤百年尘一鬨。陶渊明。张季鹰。一杯浊酒，焉知身后名。有溪可渔林可缴。须信在家贫也乐。熊门春。浿江云。几时作个，山间林下人。
焚香六言四首
作者：高宪
朝代：金

抹利花心晓露，蔷薇萼底温风。洗念六根尘外，忘情一炷烟中。满地落花春晓，一帘微雨轻阴。正要金蕉引睡，不妨玉陇知音。纸帐收烟密下，松灰卷火常虚。午寂春閒小睡，人间自有华胥。沈水浓薰甲煎，宫梅细点波津。奕奕非烟非雾，依依如幻如真。
焚香六言四首·其一
作者：高宪
朝代：金

抹利花心晓露，蔷薇萼底温风。洗念六根尘外，忘情一炷烟中。
焚香六言四首·其三
作者：高宪
朝代：金

纸帐收烟密下，松灰卷火常虚。午寂春閒小睡，人间自有华胥。
焚香六言四首·其二
作者：高宪
朝代：金

满地落花春晓，一帘微雨轻阴。正要金蕉引睡，不妨玉陇知音。
焚香六言四首·其四
作者：高宪
朝代：金

沈水浓薰甲煎，宫梅细点波津。奕奕非烟非雾，依依如幻如真。
长城
作者：高宪
朝代：金

秦人一铩连鸡翼，六国萧条九州一。祖龙跋扈侈心开，牛豕生民付砧礩。诗书简册一炬空，欲与三五争相雄。阿房未了蜀山上，石梁拟驾沧溟东。生人膏血俱枯竭，更筑长城限裘褐。卧龙隐隐半天下，首出天山尾辽碣。岂知亡秦非外兵，宫中指鹿皆庸奴。骊原宿草犹未变，咸阳三月为丘墟。黄沙白草弥秋塞，惟有坡陁故基在。短衣匹马独归时，千古兴亡成一慨。
题新山寺壁
作者：高宪
朝代：金

列壑攒峰发兴新，落花飞絮舞馀春。虚堂坐视三千界，冠者相从五六人。涧草软宜承屐齿，溪泉清可濯缨尘。静听山鸟松风里，始悟人间乐未真。
宴会成趣园诗
作者：高延年
朝代：金
体裁：七言律诗

幽圃平堂累岁成，芒鞋筠杖日经行。禽声依竹自然乐，风吹过松无限清。种药几番逢雨歇，接花常见趁春晴。是中受用难穷尽，不学尘踪扰利名。
天津桥同李之纯待月一首
作者：高廷玉
朝代：金

骖鸾追散仙，乘槎抵银潢。跳上玉龙背，抱得银蟾光。素娥愁不归，再拜捧瑶觞。问以天上事，玉色俨以庄。尔能为我歌白雪，我亦为尔捣玄霜。不然借我广寒殿，与我长作无何乡。傍有谪仙人，拍手笑我狂。天风忽吹散，人月两茫茫。
柳絮
作者：高廷玉
朝代：金

断送春归去，纷飞不暂停。和风三径雪，微雨一池萍。蝶惹依芳草，蜂沾过小庭。静宜投隙地，狂欲搅青冥。得得穿朱户，时时扑翠屏。黄莺枝上语，似与诉飘零。
道出平州寒食忆家
作者：高廷玉
朝代：金

柳色方浓别玉京，程程又值石龟城。山重水复人千里，月苦风酸雁一声。上国春风桃叶渡，东阳寒食杏花饧。楚魂蜀魄偏相妒，两地悠悠寄此情。
飞山怨
作者：高廷玉
朝代：金

汉家自有飞将军，军中骇叹箭有神。一朝乃与狱吏对，惜无千金书牍背。手把属镂口衔须，号天者三我何辜。伊吾壮志长已矣，不得提携玉龙死。可怜休唱白浮鸠，至今秦人悲杜邮。
坐忘女
作者：高德裔
朝代：金

结习销来性自圆，去留元不间人天。消摇自是忘形蝶，枯寂宁同委蜕蝉。无碍真空常荡荡，若存馀息尚绵绵。立亡坐脱皆游戏，定力何尝有变迁。
温泉·其一
作者：高有邻
朝代：金
体裁：七言绝句

开元常恃太平年，杨李藏奸弄国权。试上骊山吊今古，兴亡都不在温泉。
温泉·其二
作者：高有邻
朝代：金
体裁：七言绝句

骊山高处舞霓裳，都为平居厌未央。惟有温泉长似旧，任他行客感兴亡。
马嵬
作者：高有邻
朝代：金

事去君王不奈何，荒坟三尺马嵬坡。归来枉为香囊泣，不道生灵泪更多。
骊山
作者：高有邻
朝代：金
体裁：五言绝句

不见朝元阁，难寻羯鼓楼。繁华随世去，唯有渭川流。
大江东去·滕王阁
作者：高永
朝代：金
体裁：词

闲登高阁，叹兴亡满目，风烟尘土。画栋珠帘当日事，不见朝云暮雨。秋水长天，落霞孤鹜，千载名如故。长空淡澹，去鸿嘹唳谁数。遥忆才子当年，如椽健笔，坐上题佳句。物换星移知几度，遗恨西山南浦。往事悠悠，昔人安在，何处寻歌舞。长江东注，为谁流尽今古。
跋贾天升所藏段志宁山水
作者：高永
朝代：金

苍壁云气涌，长松风雨寒。湍流擘山出，玉虹饮溪湾。胸中无云梦，笔底无江山。想见破墨初，布袖蛟龙蟠。壮观骇心魄，万象本自閒。寒斋静相对，远意空追攀。
禹门叠浪
作者：高汝砺
朝代：金
体裁：七言律诗

两山对立禹门开，中有黄流万里来。三汲怒涛翻石壁，千层巨浪起风雷。山从积石连还断，水自昆崙去不回。乔岳灵源钟秀异，鱼龙常产出群才。
雨后
作者：高汝砺
朝代：金

时雨雨三日，田家家万金。有年天子庆，忧国老臣心。
游延祚寺留题·其一
作者：高逸
朝代：金
体裁：七言律诗

已向灵峰得胜游，更来延祚少迟留。高槐叶密晴无日，广厦檐深气似秋。嘉果摘将聊自食，新诗吟就与谁酬。一瓶一钵能随分，休把身心妄处求。
游延祚寺留题·其二
作者：高逸
朝代：金
体裁：七言律诗

招提深静少炎曦，衰病无堪气力微。一叶未闻庭下落，断云已见垄头飞。斋馀鸟鹊争残啄，讲罢松杉转夕晖。坐羡僧家偏省事，令人心地乐皈依。
田若虚游龙门宝应用天随子体赋诗因次其韵二首
作者：魏抟霄
朝代：金

少室右臂禹所断，开排清伊来高寒。土肉养石自古秀，山腰流泉无时乾。佛髻滴滴染湿翠，松风飕飕鸣惊湍。白傅巳矣不可见，予谁从之投归鞍。阙塞若厩马，奔腾多奇厖。悫尔不可沮，西来何悾悾。骏足忽勒破，英才如拘庞。有客善体物，新诗留僧窗。晏辈岂足道，微澜生盆缸。径续杞菊意，来浮玻璃江。吏部昔窜谪，犹能题临泷。况此六大寺，磓堂时鸣桩。紫翠出万瓦，天风旋珠幢。兴寄百斛鼎，无才谁其扛。会听项籍约，吾将从之降。
田若虚游龙门宝应用天随子体赋诗因次其韵二首·其二
作者：魏抟霄
朝代：金

阙塞若厩马，奔腾多奇厖。悫尔不可沮，西来何悾悾。骏足忽勒破，英才如拘庞。有客善体物，新诗留僧窗。晏辈岂足道，微澜生盆缸。径续杞菊意，来浮玻璃江。吏部昔窜谪，犹能题临泷。况此六大寺，磓堂时鸣桩。紫翠出万瓦，天风旋珠幢。兴寄百斛鼎，无才谁其扛。会听项籍约，吾将从之降。
送河南府尹张寿甫赴阙
作者：魏抟霄
朝代：金

夜半恩纶出汉宫，朝家虚席待燕公。春风巳遍湖山外，元气还归鼎鼐中。侍从定谁陪白凤，低回空自惜冥鸿。洛川万顷蒲萄碧，长与清愁日夜东。
鹧鸪天田若虚游龙门宝应用天随子体赋诗因次其韵二首·其一
作者：魏抟霄
朝代：金
体裁：古风

少室右臂禹所断，开排清伊来高寒。土肉养石自古秀，山腰流泉无时乾。佛髻滴滴染湿翠，松风飕飕鸣惊湍。白傅巳矣不可见，予谁从之投归鞍。
佛岩寺
作者：魏道明
朝代：金

虎谷西垠北口南，横桥过尽见松庵。旧游新梦犹能记，般若真如得遍参。霜圃撷蔬充早供，石泉煮茗荐馀甘。残年便拟依僧住，过眼空花久已谙。
退食
作者：魏道明
朝代：金

竿头犊鼻清贫在，梦里槐安旧习空。退食归来澹无事，水边长啸看晴虹。
早发
作者：鲜于溥
朝代：金

灯前梦断家千里，马上诗成月一痕。晨粥未烹官路远，隔林烟火是渔村。
春日仿旧诗体
作者：鲜于溥
朝代：金

年老逢春莫等閒，逢春能得几回看。插花尽要花枝满，把酒休辞酒盏乾。好向酒边留舞袖，不妨花外驻吟鞍。闻身健在须行乐，燕语莺啼春又残。
鲁村道中
作者：鲜于溥
朝代：金

小桥沙路已堪图，更著衰翁跨蹇驴。暮霭似催寒日短，秋容仍带远林疏。雕盘平野黄榆落，兔走横冈白草枯。渐喜閒身远朝市，一年强半在村墟。
俳优
作者：麻九畴
朝代：金

施能卖晋移君贰，旃解讥秦救陛郎。多少谏臣翻获罪，却教若辈管兴亡。
元裕之以山游见招兼以诗四首为寄因以山中之意仍其韵
作者：麻九畴
朝代：金

石华政可采，负我孤舟篷。胡为红尘里，扰扰槐安宫。山间绿萝月，一照千岩空。洪崖去不返，清游谁与同。空馀松根泉，杂佩流无穷。人心堕泥滓，不如与天通。举头视霄汉，浩露洗心胸。日月两角蜗，天地一粒粟。老盆可径醉，岂择瓦与玉。大笑区中人，朱门丐粱肉。清晓登少室，日夕眺王屋。紫烟晞吾发，碧霞贮我腹。溪中有白云，万事付濯足。物物惬幽情，不独兰与菊。南风入桂树，高叶碧峥嵘。举手戏攀折，上与云烟撑。黄金间白玉，遍地先晶荧。笙箫坐间发，鸾鹤空中鸣。浩歌山谷应，起舞衣裳轻。一尊石上酒，如我浩气盈。目送飞鸿尽，青云万里平。国风久巳熄，如火不再然。流为玉台咏，铅粉娇华年。政须洗妖冶，八骏踏芝田。青苔明月露，碧树凉风天。尘土一一尽，象纬昭昭悬。寂寥抱玉辨，争竞摇尾怜。幸有元公子，不为常语牵。
元裕之以山游见招兼以诗四首为寄因以山中之意仍其韵·其三
作者：麻九畴
朝代：金

南风入桂树，高叶碧峥嵘。举手戏攀折，上与云烟撑。黄金间白玉，遍地先晶荧。笙箫坐间发，鸾鹤空中鸣。浩歌山谷应，起舞衣裳轻。一尊石上酒，如我浩气盈。目送飞鸿尽，青云万里平。
元裕之以山游见招兼以诗四首为寄因以山中之意仍其韵·其二
作者：麻九畴
朝代：金

日月两角蜗，天地一粒粟。老盆可径醉，岂择瓦与玉。大笑区中人，朱门丐粱肉。清晓登少室，日夕眺王屋。紫烟晞吾发，碧霞贮我腹。溪中有白云，万事付濯足。物物惬幽情，不独兰与菊。
元裕之以山游见招兼以诗四首为寄因以山中之意仍其韵·其四
作者：麻九畴
朝代：金

国风久巳熄，如火不再然。流为玉台咏，铅粉娇华年。政须洗妖冶，八骏踏芝田。青苔明月露，碧树凉风天。尘土一一尽，象纬昭昭悬。寂寥抱玉辨，争竞摇尾怜。幸有元公子，不为常语牵。
和伯玉食蒿酱韵
作者：麻九畴
朝代：金

九尺东方生，不如一侏儒。饮啄各有程，厚薄与生俱。文蒲及屈芰，何乃淡以枯。正如谢三旌，甘心作羊屠。伊蒿本薪材，岂足充庖厨。薄雪草堂径，新霜古城隅。河南地差暖，冬有不死芜。青来涧边筥，绿入几上盂。微香能侣菊，小苦贤于荼。酷烈变醯醢，薰醲破脂酥。书生喜倒说，食亦变精粗。借问冰茶者，何如羔酒乎。况尔蓼彼萧，蓬茅固其徒。偶然躐一等，遽欲忘樵夫。迩来岁颇饥，大半殣在途。攘肉或至犬，首丘不如狐。命贱秪求死，计穷交议逋。尚有纨裤儿，朝夕食于株。宁知埽野稗，一饱不易图。遂令人轻生，不畏锧与鈇。如君有蒿酱，犹是千金躯。
堂溪城南感寓
作者：麻九畴
朝代：金

断岸崩崖带草长，茂林高垲晚生凉。田头经水成驹卧，云色因风变狗苍。战地尚馀唐垒栅，故城曾入楚封疆。牛童趁日贪扪虱，那解兴亡事可伤。
复次韵二首
作者：麻九畴
朝代：金

五脏太多可，张颐托臞儒。自非何曾家，安得海陆俱。庄周幸有粟，不至鱼肆枯。何劳夷门市，下车朱亥屠。春韭与秋菘，岁晚不供厨。蒿腹不蒿目，大方果无隅。为酱非负口，犹胜范莱芜。岂无青精饭，驻颜炊一盂。岂无菖蒲歜，辟邪如神荼。又岂无椒花，除瘟等酴酥。蒿于数品中，颇同武官粗。数品虽异馔，置之酱可乎。犹材各有施，岂必皆吾徒。公绰优为老，劣于滕大夫。大抵食如士，取之非一涂。君诗志其味，食经有董狐。彼哉鼋羹指，斲棺终莫逋。彼哉萍齑手，竟死珊瑚株。宁如酱以蒿，不出本草图。盖后人好奇，一洗腥砧鈇。为谢馋祟鬼，渠今离我躯。菣可为炙啖，博哉释草儒。奈何骚人咏，不与兰茝俱。青青发陈荄，嫩胜稊生枯。面柔似张禹，气冽如申屠。忽逢易牙口，一日登君厨。君兄昔在日，作事太廉隅。宦游三十年，不治一室芜。尝载米之郡，政如置水盂。不义获八珍，弃之犹堇荼。相对话终日，茗椀无盐酥。见客惟恐迟，遇饭不择粗。无食但有名，穷不亦宜乎。我本寒素士，卧雪袁司徒。臭味偶相似，岂是敦薄夫。见君食蒿酱，取嘲于仕途。和君蒿酱诗，缊袍随衣狐。诗酱两情苦，此债无由逋。蒿荻无弃材，奈此苍松株。何当列铏瓮，一依飨礼图。唯闻广廷乐，不见辕门鈇。此日虽无酱，犹堪养羸躯。
复次韵二首·其一
作者：麻九畴
朝代：金

五脏太多可，张颐托臞儒。自非何曾家，安得海陆俱。庄周幸有粟，不至鱼肆枯。何劳夷门市，下车朱亥屠。春韭与秋菘，岁晚不供厨。蒿腹不蒿目，大方果无隅。为酱非负口，犹胜范莱芜。岂无青精饭，驻颜炊一盂。岂无菖蒲歜，辟邪如神荼。又岂无椒花，除瘟等酴酥。蒿于数品中，颇同武官粗。数品虽异馔，置之酱可乎。犹材各有施，岂必皆吾徒。公绰优为老，劣于滕大夫。大抵食如士，取之非一涂。君诗志其味，食经有董狐。彼哉鼋羹指，斲棺终莫逋。彼哉萍齑手，竟死珊瑚株。宁如酱以蒿，不出本草图。盖后人好奇，一洗腥砧鈇。为谢馋祟鬼，渠今离我躯。
复次韵二首·其二
作者：麻九畴
朝代：金

菣可为炙啖，博哉释草儒。奈何骚人咏，不与兰茝俱。青青发陈荄，嫩胜稊生枯。面柔似张禹，气冽如申屠。忽逢易牙口，一日登君厨。君兄昔在日，作事太廉隅。宦游三十年，不治一室芜。尝载米之郡，政如置水盂。不义获八珍，弃之犹堇荼。相对话终日，茗椀无盐酥。见客惟恐迟，遇饭不择粗。无食但有名，穷不亦宜乎。我本寒素士，卧雪袁司徒。臭味偶相似，岂是敦薄夫。见君食蒿酱，取嘲于仕途。和君蒿酱诗，缊袍随衣狐。诗酱两情苦，此债无由逋。蒿荻无弃材，奈此苍松株。何当列铏瓮，一依飨礼图。唯闻广廷乐，不见辕门鈇。此日虽无酱，犹堪养羸躯。
复次韵二首·其二
作者：麻九畴
朝代：金
体裁：古风

菣可为炙啖，博哉释草儒。奈何骚人咏，不与兰茝俱。青青发陈荄，嫩胜稊生枯。面柔似张禹，气冽如申屠。忽逢易牙口，一日登君厨。君兄昔在日，作事太廉隅。宦游三十年，不治一室芜。尝载米之郡，政如置水盂。不义获八珍，弃之犹堇荼。相对话终日，茗碗无盐酥。见客惟恐迟，遇饭不择粗。无食但有名，穷不亦宜乎。我本寒素士，卧雪袁司徒。臭味偶相似，岂是敦薄夫。见君食蒿酱，取嘲于仕途。和君蒿酱诗，缊袍随衣狐。诗酱两情苦，此债无由逋。蒿荻无弃材，奈此苍松株。何当列铏瓮，一依飨礼图。唯闻广廷乐，不见辕门鈇。此日虽无酱，犹堪养羸躯。
复次韵二首元裕之以山游见招兼以诗四首为寄因以山中之意仍其韵·其一
作者：麻九畴
朝代：金
体裁：古风

石华政可采，负我孤舟篷。胡为红尘里，扰扰槐安宫。山间绿萝月，一照千岩空。洪崖去不返，清游谁与同。空馀松根泉，杂佩流无穷。人心堕泥滓，不如与天通。举头视霄汉，浩露洗心胸。
夏日
作者：麻九畴
朝代：金

亭柯碧合龙蛇影，睡起辘轳鸣晓井。一帘晓雨捲不晴，槐花满地黄金冷。屈指西风又到门，相思团扇欲生尘。何时万户垂杨里，高揖金鞭逢故人。
弹琴怀山中人
作者：麻九畴
朝代：金

门前雪垂垂，室中理朱丝。手按十三徽，心飞天一涯。故人渺何许，万里惊鸿飞。试凭朱丝语，一声声亦悲。一弹雪欲落，再弹雪正作。只在此山中，故人今忧乐。我欲弹文王，岐山云渺茫。我欲鼓曾子，无田可耘耔。道远望不及，千山复万水。思君复思君，正恐须髯皤。后夔若不来，奈此宫商何。春风早晚起，百鸟喧庭柯。时携一尊酒，为君奏云和。
手植桧印章
作者：麻九畴
朝代：金

梁折山摧入小成，日华留得寸晖明。不盈一握空虫篆，未丧斯文粗姓名。草木西周朝有暮，图书东观死犹生。二千年后司封纽，未信栽时出此情。
李道人家山图
作者：麻九畴
朝代：金

见说高斋住太行，溪山襟带古祠堂。圭桐叶落周家雨，铁树根盘晋国霜。烽火不堪耕夜月，画图犹可挂残阳。自怜不及汾州雁，春去秋来过石梁。
李道人嵩阳归隐图
作者：麻九畴
朝代：金

城郭维崇，井里维通。冠盖维错，纨绮维丛。云谁之子，招子归嵩。舍我筝筑，乐彼潺淙。食彼瓦缶，遗我鼎钟。云谁之子，绘子归嵩。离人友鹿，避俗朋松。石啮我足，泉瘿我咙。吾恐时人，笑子归嵩。有山有怪，有水有龙。盗出寇没，啸兕咻熊。吾恐狂人，诳子归嵩。子谓我言，决意归嵩。归嵩何如，如鸿避弋，如鹤脱笼。与幻俱化，与化俱融，是以归嵩。南山重重，翠如植葱。北山隆隆，绀如堆铜。仰嵩俛嵩，雨濯云烘。嵩之为我，我之为嵩。我闻子言，衣如张风。心先去鸟，层云荡胸。静言思之，富为目蒿，贵为心蓬。饰说于令，讵知任公。归嵩良是，生龟脱筒。子不归嵩，送子归嵩。
松筅同希颜钦叔裕之赋
作者：麻九畴
朝代：金

牺尊青黄灾木命，羁绊剪剔伤马性。折松为筅得之天，此君幸免戕残横。初缘形似有代无，不料奇功乃差胜。人间斤斧不须劳，坐中活火鸣笙箫。千秋蛰骨养霜雪，一日奋鬣翻云涛。岩烟击拂殷雷起，颠风蹴踏银山高。莫嫌勺水懦无力，如捲三江都一吸。借汝岁寒姿，扶我衰朽质。埽除幻梦不到眼，洗刷埃霾下胸臆。扪霞直与羡门期，一笑桑田海波白。
梁山宫图
作者：麻九畴
朝代：金

梁山宫高高切云，秦家箫鼓空中闻。宫殿作云王作龙，何人敢谒滈池君。珠围翠绕穷天下，道上行人衣半赭。不觉生灵血液枯，化为宫上鸳鸯瓦。朝卢生，莫侯生，师事二人学羡门。焉知以政藏其身，神仙亦死何曾神。空能诈取六孱国，不识卢生真閒客。种成间隙卢生去，尚令道士作鬼语。祖龙竟堕此机中，以璧见欺犹未悟。鱼腥引得扛鼎来，梁山火灭汉旗开。何如后世丹青手，一夫不役千楼台。梁山之图却传世，梁山之宫安在哉。
清明
作者：麻九畴
朝代：金

村村榆火碧烟新，拜埽归来第四辰。城里看家多白发，游春总是少年人。
牛叹
作者：麻九畴
朝代：金

谁怜宿料一生无，身后仍遭金十奴。帷盖却教蒙狗马，不知何事负农夫。
秋怀
作者：麻九畴
朝代：金

昨夜新凉御褐裘，一番节物弄清愁。月悬双杵若为夜，人在一隅偏觉秋。败叶只能惊画扇，啼螀终不到朱楼。还乡梦断寒衾晓，依旧云山是蔡州。
秋望
作者：麻九畴
朝代：金

云气东南壮，风烟正北长。远人投屋小，寒草带城荒。驯鸭便秋潦，饥牛背夕阳。閒情尽堪画，未要雨浪浪。
秋雨小霁湖阳道中
作者：麻九畴
朝代：金

一雨初晴菊瘁花，朝来啼杀报晴鸦。地邻异域空怀古，人对残秋更忆家。十月红炉是明日，往年新火醉流霞。匆匆又上湖阳道，何处还堪驻客槎。
竹瘿冠为李道人赋
作者：麻九畴
朝代：金

东方有物字丰隆，以鸣为职驱群聋。万头濈濈囚冻窟，欲出不出愁天公。回寒作暖出一噫，黑帝不敢藏昆虫。所以独为六子长，挥斥元气周神功。车轰鼓震顷万里，六甲云风随唤起。四阴用事合收声，犹奋狂阳鸣不已。号令非时遭物玩，草木不凋花再蕾。恼得司秋诉帝阍，漏泄机缄法当死。天公大怪下桎梏，推落车中堕岩谷。非程非马亦非人，化作苍筤一枝竹。劲气刚风难遽销，夜闻风雨犹萧萧。耸身直上三千尺，天公又怪干云霄。鬼压神缚不听出，只见白云锁三日。云散惟馀青屈盘，颐隐于脐变仙质。道人真是万物盗，斫取为冠就天巧。秋霜争敢上头颅，常与春风同醉倒。此冠固奇惜未大，有冠独在方之外。日月为藤织四时，烟霞为桦绵千载。天潢绝汉梁虚碧，北斗旋衡簪沆瀣。不随脂粉侣狻猊，不逐风霜陪獬豸。一任旋乾复转坤，头上峨峨终古在。欲作檀那施此冠，不识先生若为戴。
红梅
作者：麻九畴
朝代：金

一种冰䰟物已尤，朱唇点缀更风流。岁寒未许东风管，澹抹秾妆得自由。
红梅
作者：麻九畴
朝代：金
体裁：七言绝句

一种冰魂物已尤，朱唇点缀更风流。岁寒未许东风管，澹抹秾妆得自由。
莫春山家二首
作者：麻九畴
朝代：金

山烟向晚白濛濛，人过梨花树底风。一犬不鸣村径黑，野灯孤起远林中。语阑壮气欲消磨，奈此青灯永夜何。壁上取琴弹一曲，不知天外落银河。
莫春山家二首·其一
作者：麻九畴
朝代：金

山烟向晚白濛濛，人过梨花树底风。一犬不鸣村径黑，野灯孤起远林中。
莫春山家二首·其二
作者：麻九畴
朝代：金

语阑壮气欲消磨，奈此青灯永夜何。壁上取琴弹一曲，不知天外落银河。
许方村即事
作者：麻九畴
朝代：金

披热达许方，山巅青漫漫。野黄麦初割，畦绿蔬才灌。春篱苘叶深，巷树春花乱。烟长见新冶，风远闻清锻。濯衣女在溪，贩铁人栖馆。墙危垒破石，路黑沾遗炭。山云顷刻雨，沙地须臾暵。铎鸣驾犊耕，罩密防鸡散。缲馀残茧挂，钓罢么丝贯。沽酒有客赊，鬻李何人唤。扑惨官始威，牒烦民更玩。历险小车多，逢人黯衣半。县远肉难求，山近寇可逭。何当卜隐居，寻我杖藜伴。
赋伯玉透光镜
作者：麻九畴
朝代：金

太阴沦魄元不耀，太阳分光成二曜。呜呼怪铜盗此幻，透影在壁与背肖。奁开㸌㸌光走庭，划如剸犀乍脱鞘。泓澄秋落百丈潭，疑有龙向天门跳。秦娃汉婉化鸳土，宠雨恩云埋凤诏。当年椒涂鉴桃李，身后泉台映蓬藋。枕簟无情草木香，笙歌不暖枭狐啸。髑髅一丑不再妍，不知持此将安照。万斛珠玑委俑人，唤得偷儿成鬼剽。借问金椎一控时，何如海上青蝇吊。寿如金石佳且好，此铭此篆两奇峭。今谁子后曩谁先，赢得细枢经蚁窍。千古繁华一梦醒，恍然入手称神妙。丹砂□紫翠羽青，万金难买人年少。君侯新自洛阳来，玉台人物今温峤。相看大笑古人痴，收镜入奁还自笑。
赠裕之
作者：麻九畴
朝代：金

向来三度见君诗，常望西山有所思。谁料并州天绝处，相逢梁苑雪消时。贤人乐古声犹在，聱叟文高世岂知。只恐神嵩不留客，秦川如画渭如丝。
跋伯玉命简之临米元章楚山图
作者：麻九畴
朝代：金

巴东峡壁如駮霞，天凿荆门当虎牙。下有奔湍沉碧沙，直冲北固如投家。云烟昏晓互明灭，朝看沃日莫吞月。远山如指近如拳，过客那知空一瞥。高人庐此恨来晚，不厌孤篷叠往返。莫言造物好穷人，许大乾坤富君眼。以心为镜照诸山，山如人面纷殊颜。扁舟日日青山上，青山却在沧波间。人道痴儿固贪取，我怪高人亦如许。已将胸次衽长江，更把豪端扛巨楚。荠列枫林叶浮舸，巧促魁梧入么么。丈寻收拾无边春，千里游邀坐中我。自此头吴尾瓯越，蛮烟五月髡人发。江山多处乃尔毒，始信中原天下甲。楚山可览不可上，水气昏昏且多恙。画山纵不到真山，有楚之峰无楚瘴。静明居士见山馋，想在庵中得饱参。戏呼老李临君画，已坐君贪我更贪。
跋范宽秦川图
作者：麻九畴
朝代：金

山水人传范家笔，画史推尊为第一。朅来因看秦川图，天下丹青能事毕。大山岩岩如国君，小山郁郁如陪臣。大石盘盘社与稷，小石落落士与民。一山一形似争长，一石一态如布军。想君胸中有全秦，见鐻削鐻鐻乃真。掌上长安近于日，千树万树生青春。忆昔岐山凤皇语，葱葱柞棫沾新雨。昆夷束手密须降，不见功勋见歌舞。黄金铸牛西入僰，五丁云栈通中国。骊山宫阙九天高，六处孱王走衔璧。不信诗书信法家，关东半被鱼书惑。尽卷图籍亦大好，五十年凶都一埽。章邯董翳举如毛，沐猴冠委金陵道。北原兵自天而下，汉室倾颓如解瓦。祁山六出纵无功，渭水犹堪饮君马。螭蟠老将骨未朽，草附那能济阳九。技痒投鞭抵岁星，归来鹿死何人手。神武空矜贺六浑，投机常落周人后。竟令冯翊软沙边，东风一夜吹新柳。侵寻皂角相料理，抛掷龙津浮汴水。鹢头过处巳非隋，不觉晋阳人姓李。华清高宴戛宫梧，舞马如何护两都。纵得青骡还蜀道，肉得沙场白骨无。兴亡自取不足吁，可怜神州为盗区。贪徵往古山川事，忘却题诗赏画图。
阳夏何正卿作叠语四句未成章予复以叠语寄之凡四变文
作者：麻九畴
朝代：金

缊缊蠢蠢何等民，矫矫亢亢内守贞。昂昂藏藏独异俗，落落莫莫不厌贫。归与归与且糊口，凤兮凤兮德衰久。乐云乐云无弦琴，命乎命乎一杯酒。匪鳣匪鲔故为藏，避言避世必也狂。至大至刚秣吾马，爰清爰净脩我墙。用之舍之时所系，晋如摧如宁复计。暖然凄然任春秋，优哉游哉聊卒岁。
题广胜寺
作者：麻秉彝
朝代：金
体裁：七言律诗

盘云梯石上崇冈，殿阁峥嵘古道场。寺纪汾阳亲奏额，塔传阿育久腾光。檐前山耸干螺秀，槛外溪分二带长。种种尘缘都洗尽，祗因身在白云乡。
题赵閒閒城南访道图
作者：齐希谦
朝代：金
体裁：七言绝句

亿劫梦中誇识解，一生纸上作风波。到今不敢抽身去，毕竟城南有甚么。